
Contextul cantareste foarte greu atunci cand analizam atentatul terorist de la 
Moscova. 


In alte imprejurari, opinia publica ar fi fost dispusa sa creada orice. Acum, in plin 
razboi in Ucraina, dupa precedentul Daria Dughina, dar si dupa alte lovituri sub 
centura gen “afacerea” NordStream, primul imbold este sa pui totul in spinarea 
aliatilor lui Zelensky. Asa ca indiferent de rezultatul anchetei de la Moscova, rusii 
vor ramane convinsi ca Statele Unite au fost in spatele celui mai recent act de 
teroare, soldat cu peste 90 de morti. 


In spatiul public au aparut fotografille a patru suspecti din Tadjikistan, o republica 
ex-sovietica din Asia Centrala. Insa important e ce anume i-ar fi determinat pe 
cei patru si pe complicii lor sa actioneze intr-un astfel de moment, in plin razboi, 
cand suspiciunile se indreapta automat spre Kiev. Si daca nu cumva au existat 
finantatori din spatiul occidental. 


Cert este ca atat SUA, cat si Marea Britanie au avertizat despre iminente acte 
teroriste la Moscova inca din 7 martie. Occidentul a interpretat informatia lansata 
in public ca un avertisment prietenesc pentru serviciile de securitate din Rusia. O 
invitatie la actiune. Un mod prin care FSB ar fi fost pus in garda in ideea de a 
dejuca atentatele. Presedintele Putin, insa, a remarcat la momentul respectiv ca 
SUA si Marea Britanie mai degraba au intentionat sa ameninte si sa recurga la 
santaj prin respectivul avertisment, decat sa le dea o mana de ajutor rusilor. 


E de presupus ca daca Washingtonul ar fi furnizat Moscovei informatii credibile, 
Putin ar fi anulat orice spectacole si intruniri cu un numar mare de oameni. Asa 
cum a fost cel de la Crocus City Hall. In paranteza fie spus, reactia stupida a 
Kievului (“Evenimentele de la Moscova sunt o provocare constienta a serviciilor 
speciale rusesti”) nu a facut decat sa adanceasca suspiciunile legate de 
implicarea ucrainenilor. 


Nici Casa Alba nu a fost mai prejos. Inca ardeau scaunele de la Crocus City Hall 
cand oficialii americani au exclus implicarea Ucrainei in atentat. De parca ar fi 
stiut cu exactitate cine l-a planuit si executat. Explicatia "noi v-am prevenit, dar 
nu ne-ati luat in seama” vine astfel sa intareasca varianta vehiculata de rusi pe 
retelele sociale - anume probabila implicare a serviciilor de informatii 


occidentale. 


Pe de alta parte, merita sa subliniem ca atacul armat de ieri nu a fost nici 
singurul, nici cel mai mare din Rusia in ultimii 15 ani. In martie 2010, spre 
exemplu, 41 de oameni au murit in metroul din Moscova, dupa doua atacuri 
sinucigase —- doua femei originare din Cecenia ar fi actionat la comanda 
islamistilor extremisti din nordul Caucazului. Trei ani mai tarziu, in orasul 
Volgograd, din sudul tarii, 40 de persoane au murit in urma a trei atacuri cu 
bomba. Apoi, pe 31 octombrie 2015 a explodat un avion de pasageri rus care 
transporta turisti de la Sharm el-Sheikh la Sankt Petersburg. La bordul aeronavei 
se aflau 224 de persoane. Nu a existat niciun supravietuitor. Atentatul a fost 
revendicat de o grupare afiliata ISIS, care printre altele a invocat implicarea 
militara a Rusiei in Siria. lar lista cu atentate nu se opreste aici. 


Daca privim detasati la ce s-a intamplat ieri la Moscova, are prea putina 
importanta cine si de ce a recurs la 0 astfel de actiune barbara. Intr-un razboi, nu 
conteaza cat de murdare sunt mijloacele folosite pentru a invinge adversarul. 
Daunele colaterale vor fi intotdeauna acceptate. Lupta onesta, fata-n fata, fara 
golanii, suna bine daca ne referim la o partida de sah, nu la conflictul singeros 
dintre doua mari imperii. 


Ceea ce ramane extrem de ingrijorator este faptul ca atunci cand una dintre 
partile implicate risca sa piarda, cresc direct proportional sansele unui incident 
care poate declansa Al Treilea Razboi Mondial. De aceea negocierile de pace sunt 
acum mai dezirabile ca oricand. 


Din pacate, vedem noi escaladari. Vedem lideri din Europa care se comporta 
complet irational, de parca insasi viata lor ar depinde de succesul sau esecul lui 
Zelensky. 

